تورکیه نینگ ایدیرنه ولایتیده, یونان تامانیدن هیده ب یوباریلگن 22 قاچاق مهاجر دن 12 نفری موزلب اولدی.
ایپساله تومنی پاشاکوی قیشلاغی مانداقورو موقعیتیده یونان تامانیدن هیده ب یوباریلگن و موزلیاتگن لیگی انیقلنگن بیر نفر قاچاق مهاجر ایسه کیشان دولت کسلخانه سی گه انتقال ایتتیریلدی.
تورکیه جمهوریتی ایچکی ایش لر وزیری سلیمان سویلو اوشبو توغریده اجتماعی ترماق آرقه لی بیانات بیردی.
سویلو, "بوت لری و کییم لری چیقریلگن یونان چیگره کوچ لری تامانیدن هیده ب یوباریلگن 22 قاچاق مهاجر دن 12 نفری موزله دی.  اوروپا بیرلیگی چاره سیز, انسان لیک قیلمه یدی و قتتیق عکس العمل کورستمه یدی. یونان چیگره کوچ لری, جبرلنگن لر گه قرشی غدار ایکن, فتو (فتح الله چی ترور تشکیلاتی) گه قرشی ایسه مشفق. الله رحمت ایله سین" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
